ETUSIVUPROFIT-PALVELUTYMPÄRISTÖTEKNIIKKAUUTTAHISTORIAYHTEYSTIEDOTOHJEETlang In English | по-русски	04.08.2011
Libris mukana pilottihankkeessa - Painotuotteen hiilijalanjälki
Uutta >> Libris oli mukana pilottihankkeessa, jossa selvitettiin Tanskan Graafisen Teollisuuden liiton tekemän hiilijalanjälkilaskurin toimivuutta Suomessa. Hiilijalanjälkilaskurilla voidaan laskea koko painotalon sekä yksittäisen painotuotteen hiilijalanjälki. Laskuri perustuu Intergraf:n (Euroopan painoalan keskusjärjestö) antamiin suosituksiin hiilijalanjäljen ja laskemisesta painoteollisuudessa. Hiilijalanjälkilaskurissa huomioidaan mm. painotalon käyttämät materiaalit, energia, tuotetut jätteet, yrityksen autojen päästöt, kaukolämmön tuottamisen aiheuttamat päästöt sekä kuljetusten ja jopa henkilökunnan työmatkoista koituvat päästöt. Voimme laskurin avulla vertailla esimerkiksi erilaisten paperivalintojen vaikutusta painotuotteen hiilijalanjälkeen ja tarjota asiakkaillemme ympäristön kannalta parempia vaihtoehtoja.
Painetun tuotteen hiilidioksidipäästöä voidaan verrata muihin ihmisen toiminnan aiheuttamiin päästöihin, kun vain huomioidaan eri laskentatapojen poikkeavuus toisistaan. Esimerkiksi keskiverron bensiinikäyttöisen henkilöauton hiilijalanjälki on yhden kilometrin matkalla noin 164 g CO2 ja painetun 56-sivuisen lehden hiilijalanjälki on noin 154 g CO2. Ihminen siis tuottaa autolla ajaessaan keskimäärin yhden aikakauslehden verran hiilidioksidipäästönä jokaisella ajamallaan kilometrillä.
Libriksessä ympäristövastuu tarkoittaa konkreettisia arkipäivän toimia ja niiden seurantaa sekä toiminnan jatkuvaa kehittämistä. Vastuullisuuttamme ympäristöstä osoittaa myös oman toimintamme ympäristöasioiden selvittäminen sekä tietoisuutemme käyttämistämme raaka-aineista ja niiden alkuperästä. Vastuullisuus on valintojen tekemistä myös painopaikan valinnassa.
Vastuullisten valintojen puolesta
Takaisin Libris Oy Kontulantie 12 FI-00940 Helsinki Puhelin (+3589) 478 330 Fax (+3589) 478 333 33